钦定古今图书集成/方舆汇编/职方典/第1253卷 > 《虎跑泉》李攀龙
## 钦定古今图书集成/方舆汇编/职方典/第1253卷 > 《虎跑泉》李攀龙

大士始结构，凿空偏此丘。二虎自南岳，掉尾从师游。
神威攫地脉，佛力驱阳侯。枯火迸石罅，松根结绸缪。
势宁决蹯去，挥锡怒不休。至今喷岩壑，水犹跑哮流。
酌言生壮心，一啸风飕飕。海眼在其下，潮汐故可求。
不然胡僧咒，争使波澜浮。穿壁吐长涧，夹寺潴龙湫。
疑作故山雨，片云驻岣嵝。归应出东林，无为惠远留。